Το χρηματοπιστωτικό ίδρυμα Παγκόσμια Τράπεζα συγκεντρώνει όλα τα στον ιστότοπο data.worldbank.org όλα τα δεδομένα ανοιχτής πρόσβασης τα οποία συλλέγονται από τις κυβερνήσεις των χωρών μελών και τα οποία αφορούν στοιχεία σχετικά με το βαθμό ανάπτυξης της κάθε χώρας.

Η κατηγοριοποίηση των δεδομένων γίνεται με δύο τρόπους: κατά χώρα και κατά τομέα ανάπτυξης. Οι τομείς ανάπτυξης είναι οι εξής:

αγροτική ανάπτυξη

κοινωνική πρόνοια

κλιματική αλλαγή

οικονομία και ανάπτυξη

εκπαίδευση

ενεργειακοί πόροι και ορυκτός πλούτος

περιβάλλον

εξωτερικό χρέος

χρηματοοικονομικός τομέας

φυλετική ισότητα

υγεία

τεχνικές υποδομές

φτώχεια

ιδιωτικός τομέας

δημόσιος τομέας

επιστήμη και τεχνολογία

κοινωνική ανάπτυξη

κοινωνική προστασία και εργασία

εμπόριο

αστική ανάπτυξη

με πληθώρα υποκατηγοριών τις οποίες μπορείτε να δείτε αναλυτικά εδώ.

Τα είδη των δεδομένων είναι τρία:

χρονοσειρές (δεδομένα που συλλέγονται ανά τακτά χρονικά διαστήματα)

«μικροδεδομένα» (δεδομένα που συλλέγονται από δειγματοληπτικές έρευνες)

γεωχωρικά (δεδομένα που περιέχουν επιπλέον γεωγραφικές συντεταγμένες)

Η αλληλεπίδραση με τα δεδομένα μπορεί να γίνει είτε μορφή γραφημάτων που επιλέγει ο χρήστης, είτε με άμεσο «κατέβασμά» τους σε μορφη .csv (απλό αρχείο κειμένου, όπου οι στήλες χωρίζονται από έναν προεπιλεγμένο χαρακτήρα) ή .xlsx (αρχεία μορφής Microsoft Excel), είτε, για όσους αναπτύσσουν εφαρμογές που επεξεργάζονται τα δεδομένα, μέσω προγραμματιστικής διεπαφής (API).



